Әмма апторниң қаришичә, хитай уйғур мәсилисидә чәтәл күчлириниң тәсиридин әнсирисиму, әмма әң көп әндишә қилидиғини йәнила уйғурларниң өзи җүмлидин уйғур ели ичидики, хошна дөләтләрдики вә шундақла хәлқараға тарқалған уйғур җамаити вә тәшкилатлири икән. Шуңа у хитай һөкүмитиниң ишни зор уйғур нопусиға игә болған оттура асия дөләтлириниң рәһбәрлири билән йеқин мунасивәт орнитиш билән башлиғанлиқини, уйғурларниң һәрикитини қоллимаслиқини қолға кәлтүрүш бәдилигә қазақистан вә қирғизистан билән болған чегра давалиридин ваз кечип, бу дөләтләргә иқтисадий ярдәм қилиш, бу дөләтләрдики сиясий елитларни сетивелиш вә һәтта президент аилиси билән йеқин мунасивәтләрни қуруш арқилиқ ахири бу дөләт һөкүмәтлирини уйғурларға худди хитайға охшаш муамилә қилидиған дәриҗигә әкәп қойғанлиқини, уларниң хитайниң уйғур елидики терролуққа қарши һәрикитиниң әң йеқин қоллиғучилири болғанлиқини баян қилған. Аптор шаңхәй һәмкарлиқ тәшкилатиниң қурулушидики бирдин - бир мәқсәтниң уйғур елини тинҗитиш икәнликини алаһидә әскәрткән. У мулаһизиси ахирида уйғурларниң вәзийитини мундақ дәп йиғинчақлиған: